Edgar Hilsenrath, 2010.
**Edgar Hilsenrath** (født 2. april 1926 i Leipzig, død 30. desember 2018 i Wittlich i Rheinland-Pfalz) var en tysk jødisk forfatter som er best kjent for romanene *Nacht*, *Der Nazi und der Friseur* og *Das Märchen vom letzten Gedanken*. Han har fått flere litterære utmerkelser.

Liv og virke
------------

### Bakgrunn

Edgar Hilsenraths far var en jødisk handelsmann. Han ble født i Leipzig, men vokste opp i Halle an der Saale. Før Krystallnatten i november 1938 flyktet han med sin mor og yngre bror til mormor og morfar i Sereth i Bukovina i Romania. Planen var at hans far skulle komme etter, men etter krigsutbruddet var det umulig, og faren flyktet til Frankrike, der han overlevde krigen. 

I 1941 ble Edgar, hans bror og mor likesom all slekt og venner fra Sereth deportert til den rumenske ghettoen i Mogilov-Podelsk (nå i dagens Ukraina). Etter at de russiskle styrker befridde ghettoen i mars 1944 vandret han til fots tilbake mot Sereth og derifra videre til Czernowitz. Med hjelp av organisasjonen Ben-Gurion lyktes han med hjelp av lånte pass å ta seg til Palestina sammen med andre jødiske overlevende. Ikke bare på veien til, meg også i, Palestina, ble han flere ganger fengslet, men hver gang bare for en kort tid.

I Palestina fik han bare leilighetsarbeider og ble ikke integrert. Derfor bestemte han seg i 1947 for å dra til Frankrike og gjenforenes med sine slektninger. 

### Forfatter

I begynnelsen av 1950-tallet emigrerte han med hele familien til New York City. Der slo han seg frem med vekslende jobber och skrev samtidig sin første roman *Nacht*. Publikasjonen av hans første roman møtte mange hindre, ettersom forlagssjefen, på grunn av avvikende synspunkter, motsatte seg offentliggjøringen. Neste roman, *Der Nazi und der Friseur*, innebar hans litterære gjennombruddd i Tyskland og hele verden. Romanen skrev han i München der han bodde for en tid. I 1975 vendte Hilsenrath tilbake til Tyskland, ettersom han ville ha nærhet til det tyske språk. Fra 1975 bodde han i Berlin. 

### Verk

Etter debutromanen *Nacht*, der Hilsenrath skildrer sitt liv som overlevende i ghettoen ekstremt realistisk, gjenkommer Hilsenrath alltid til utryddelsestemaet uten å direktr anklage, og beskriver aldri angriperes eller offers rolle i bare svarthvitt. Snarere er hans mål å skrive for at man ikke skal glemme. 

*Nacht* er en naturalistisk roman, men i sine senere verker benytter Hilsenrath ekspressive stiler som satire, grotesk eller legende. Det tyske nyhetsmagasinet Der Spiegel har beskrevet hans roman, *Der Nazi und der Friseur*, som «en satire over jødene og SS. ... Grotesk, bisarr og iblany grusomt lakonisk, en fortelling om mørke tider med svart humor.» Romanen, som ble skrevet 1968-69, utkom i Vest-Tyskland seks år etter den fremgangsrike publiseringen av den engelske oversettelse i USA i 1971, *The Nazi and the Barber, a Tale of Vengeance*. Etter at mer enn 60 tyske forlag hadde takket nei til manuset, utkom den til slutt i august 1977 på det lille forlaget *Helmut Braun* i Köln. Den første utgivelsen på 10 000 eksemplar ble raskt utsolgt. To opplag fulgte raskt på. Romanen ble anmeldt av blant annet Heinrich Böll i avisen Die Zeit og reaksjonen var svært positiv. Siden bda ble det solgt mer enn 250 000 eksemplarer i Tyskland. Boken kom ut i 22 land og på 16 språk. 

Hilsenrath mottok *Alfred Döblinprisen* for romanen *Das Märchen vom letzten Gedanken*, dtr han skaper klarhet om sambandet mellom hukommelse og historieskrivning. Ved å beskrive utruddelsen av armenerne og sidestille den med jødeutryddelsen fordømmer han enhver form for folkeutryddelse og maner til ikke å glemme. Ved å velge eventyrformen behandles fornektelsen sarkastisk, men samtidig fortelles en historie som ikke lengre har øyenvitner.

I mange av Hilsenraths romaner finnes tydelige selvbiografiske trekk, som imidlertid ofte forvandles til fiksjon. Den antaglig minst selvbiografiske romanen er *Die Abenteur des Ruben Jablonski*, som utkom i 1997. 

Hilsenraths verk ble oversatt til minst 18 språk og blitt solgt i mer enn 5 millioner eksemplar rundt om i verden.

Referanser
----------

1. ↑   Gemeinsame Normdatei, besøkt 9. april 2014[Hentet fra Wikidata]
2. 1 2   Munzinger Personen, Munzinger IBA 00000019278, besøkt 9. oktober 2017[Hentet fra Wikidata]
3. ↑   Babelio, Babelio forfatter-ID 61218[Hentet fra Wikidata]
4. ↑   Kritisches Lexikon der Gegenwartsliteratur, Kritisches Lexikon der Gegenwartsliteratur ID 16000000237[Hentet fra Wikidata]
5. ↑   Gemeinsame Normdatei, besøkt 10. desember 2014[Hentet fra Wikidata]
6. ↑   Ken Kubota, «Zum Leben und Werk von Edgar Hilsenrath. Nachruf anlässlich seines Todes am 30. Dezember 2018», verkets språk tysk, besøkt 31. desember 2018[Hentet fra Wikidata]
7. ↑   Brockhaus Enzyklopädie, Brockhaus Online-Enzyklopädie-id hilsenrath-edgar, besøkt 9. oktober 2017[Hentet fra Wikidata]
8. ↑

Eksterne lenker
---------------

* (de) Offisielt nettsted Rediger på Wikidata

* (en) Edgar Hilsenrath – kategori av bilder, video eller lyd på Commons Rediger på Wikidata
* (en) Edgar Hilsenrath på Internet Movie Database Rediger på Wikidata
* Edgar Hilsenrath på Twitter Rediger på Wikidata

* Edgar Hilsenrath på Facebook Rediger på Wikidata

* Edgar Hilsenrath på YouTube Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Brockhaus Enzyklopädie **·** Deutsche Biographie **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NDL **·** NKC **·** ICCU **·** CiNii **·** Munzinger (iba) **·** MusicBrainz
 |